Piscine olympique de Saint-Denis

Piscine olympique de Saint-Denis (også kalt Centre aquatique olympique) er et svømmesportanlegg under bygging i Saint-Denis i Frankrike, rett ved siden av Stade de France. Anlegget skal være vertskap for konkurransene i vannpolo, stuping og synkronsvømming under Sommer-OL 2024 og under Paralympiske sommerleker 2024 skal anlegget benyttes som mediesenter. Byggingen ble påbegynt i otober 2022 og ferdigstilling skal være i slutten av 2023, mens nøklene skal overleveres Paris' organisasjonskomité tidlig i april 2024. Under de olympiske lekene vil anlegget ha en kapasitet på 5 000 tilskuere. Etter at både de olympiske- og paralympiske lekene er over, vil anlegget bli ytterligere utbygget til et større idrettsanlegg med blant annet treningsstudio og klatrevegg. Anlegget skal så gjenåpnes og være tilgjengelig for publikum 2. mai 2025. Referanser Eksterne lenker om Centre aquatique olympique hos leparisien.fr